SLOVENSKÝ BRIDŽOVÝ ZVÄZ

Kontrolná komisia

**Zápis zo zasadnutia Kontrolnej komisie z 2.12.2019 – 11.12.2019**

Na základe podnetu predsedu Kontrolnej komisie, Kontrolná komisia prerokovala v súlade s ods. 3 Čl. Kontrolná komisia Stanov SBZ postup Volebnej komisie vo veci voľby člena predsedníctva.

Zasadnutie sa uskutočnilo per rollam a bolo otvorené emailom predsedu Kontrolnej komisie, ktorý bol zaslaný jej členom 2.12.2019. Z diskusie vyplynulo, že ostatní dvaja členovia sa s názorom predsedu Kontrolnej komisie nestotožňujú a pokladajú postup Volebnej komisie za súladný so stanovami SBZ. Na základe vyjadrení členov Kontrolnej komisie dňa 4.12.2019 predseda Kontrolnej komisie oznámil Konferencii Rozhodnutie Kontrolnej komisie.

Zasadnutie Kontrolnej komisie bolo uzatvorené 11.12.2019 prijatím nasledovného

**uznesenia:**

Kontrolná komisia sa uzniesla, že Volebná komisia neporušila Stanovy tým, že umožnila hlasovať len za jedného kandidáta.

ZA: Ľudoví Faltus, Peter Skalka

PROTI: Milan Krajčo

Zapísal:

V Bratislave, 11.12.2019

Milan Krajčo

Predseda Kontrolnej komisie SBZ

**Oznámenie Predsedu Volebnej komisie o spôsobe voľby člena Predsedníctva SBZ**

Vážení delegáti konferencie.

Volebná komisia otvára ďalší bod programu konferencie :

7. Voľba člena predsedníctva SBZ.

Podľa odsúhlaseného programu konferencie volíme jedného člena predsedníctva SBZ.

Volebná komisia obdržala v zmysle článku 5 ods. 2. volebného poriadku (VP)  2 návrhy na uvoľnené miesto člena predsedníctva.  V zmysle článku 5 ods. 1. VP volebná komisia zverejnila tieto návrhy na webe SBZ.

**Meno     Priezvisko        navrhovaná funkcia          súhlas navrhovaného**

Jozef      Gajdoš               člen predsedníctva                 áno

Jakub     Rumančík          člen predsedníctva                 áno

Volebná komisia konštatuje, že právo voliť má 18 delegátov konferencie.

Vzhľadom na skutočnosť, že volebný poriadok nepočítal s voľbou prostredníctvom elektronických prostriedkov je potrebné upresniť proces hlasovania. Podľa volebného poriadku sa voľby uskutočnia tajným hlasovaním. Pre zabezpečenia tajného hlasovania volebná komisia iniciovala vytvorenie emailovej adresy :

**volebnakomisia@bridgeclub.sk**

na ktorú každý  delegát zašle email s textom  **volím a** **meno jedného kandidáta**, (z vyššie uvedených dvoch mien), ktorému dáva svoj hlas. Hlasovací email, na ktorom budú uvedené obe mená kandidátov bude považovaný za neplatný.  Do predmetu emailu prosím uviesť text: **konferencia SBZ - voľba člena predsedníctva.** Medzi menom voleného kandidáta a svojim menom, ktorým email podpíšete vynechajte najmenej tri prázdne riadky.

**Pre zabezpečenie tajného hlasovania neposielajte kópiu svojho hlasovania na žiadneho iného účastníka konferencie.**

**Termín hlasovania je do stredy 4.12.2019 23:59.**

Volebná komisia vyhodnotí a oznámi výsledok hlasovania 5.12.2019.

Peter Hora